Demi Lovato

She arraneyder, screeudeyr arrane, as ben-aghteyr Americaanagh ee **Demetria "Demi" Devonne Lovato** (ruggit er 20 Luanistyn 1992). Erreish j'ee çheet magh er y straih hellveeish da paitçhyn *[[Barney & Friends]]* (2002–2004), dirree yn ard-ghoo eck lurg ren ee cloie Mitchie Torres 'sy fillym çhellveeish kiaullee *[[Camp Rock]]* (2008) as 'sy fillym eiyrtyssagh echey *[[Camp Rock 2: The Final Jam]]* (2010). Ghow yn fillym jerrinagh stiagh cassan-sheean as yn arrane "This Is Me" ayn, y chied hingyl lesh Lovato as co-arrane marish Joe Jonas, haink stiagh ayns earroo nuy er y chaart Americaanagh ''Billboard'' Hot 100.

Erreish j'ee fo-screeu marish Hollywood Records, skeayl Lovato magh e chied albym pop-chiaull chraaee, *[[Don't Forget]]* (2008), haink stiagh ayns earroo daa er y chaart Americaanagh ''Billboard'' 200. Haink yn albym eiyrtyssagh echey, *[[Here We Go Again (albym Demi Lovato)|Here We Go Again]]* (2009), stiagh ayns earroo nane ayns ny Steatyn Unnaneysit ec y traa cheddin ren yn arrane enmyssagh roshtyn earroo queig jeig er y chaart Hot 100. She prowaltys pop-chiaull as R&B co-emshiragh va'n trass albym seyrlann eck *[[Unbroken (albym Demi Lovato)|Unbroken]]* (2011), chur magh y singyl "Skyscraper". Skeayl ee magh e kiarroo albym hene-enmyssit ayns 2013, haink stiagh ayns earroo tree er y *Billboard* 200, as yn arrane "Heart Attack" coontit mastey arraneyn yn albym shen. She mestey annym-chiaull as cooishyn appee va e queigoo as e sheyoo albymyn, *[[Confident (albym)|Confident]]* (2015) as *[[Tell Me You Love Me (albym)|Tell Me You Love Me]]* (2017). Chossyn ee enmyssaght son Aundyr Grammy er lieh yn albym *Confident*, tra haink er "Sorry Not Sorry", y singyl toshee voish yn albym *Tell Me You Love Me*, dy ve ny hingyl s'yrjey eck er ny kaartyn Americaanagh erreish da ren eh roshtyn earroo shey. Lurg brishey, haink e shiaghtoo albym *[[Dancing with the Devil... the Art of Starting Over]]* ayns 2021, haink stiagh ayns earroo daa ayns ny Steatyn Unnaneysit, as e hoghtoo albym, *[[Holy Fvck]]*, ayns 2022.

Er y çhellveeish, chloie Lovato yn karacteyr enmyssagh 'sy sitcom *[[Sonny with a Chance]]* (2009–2011), as she briw er y straih chiaullee cho-hirreydagh *[[The X Factor (straih hellveeish Americaanagh)|The X Factor USA]]* v'ee da'n nah as y trass imbee. Chammah's shen, chloie ee karacteyr aafilleydagh 'syn aittys kiaullee *[[Glee (straih hellveeish)|Glee]]* (2013–2014) as 'sy sitcom *[[Will & Grace]]* (2020). Chloie ee 'sy fillym drama çhellveeish *[[Princess Protection Program]]* (2009), 'sy fillym aittys bioghit ** (2017), as 'syn aittys kiaullee *[[Eurovision Song Contest: The Story of Fire Saga]]* (2020) myrgeddin.

Ta Lovato er ny chreck ny smoo na 24 millioonyn dy recortyssyn ayns ny Steatyn Unnaneysit as t'ee er ny gheddyn ram accolaidyn, goaill stiagh Aundyr MTV Video Music, 14 Aundyryn Teen Choice, queig Aundyryn People's Choice, daa Aundyryn Latin American Music, un recortys *[[Guinness World Records|Guinness World Record]]*, as v'ee coontit stiagh er y rolley bleinoil jeh'n ''Time'' 100 ayns 2017. She sheerloayreyderyn er son shiartanse dy chooishyn sheshoil t'ee, as ta e kestalyn lesh çhingys-ee as mee-ymmyd stoo er ny gheddyn arrey mooar voish ny meanyn. Myr freggyrt, hoilshee ee magh y lioar hene-choonee *Staying Strong: 365 Days a Year* (2013) as skeayl ee magh ny filmyn feanishagh *[[Demi Lovato: Simply Complicated]]* (2017) as *[[Demi Lovato: Dancing with the Devil]]* (2021).

## Imraaghyn

## Kianglaghyn magh

* 
* 
*